Komission asetus (EY) N:o 549/2002, annettu 27 päivänä maaliskuuta 2002, tarjouskilpailun avaamisesta Italian interventioelimen hallussa olevan 342,92 riisitonnin jälleenmyymiseksi sisämarkkinoilla



Virallinen lehti nro L 084 , 28/03/2002 s. 0013 - 0014



Komission asetus (EY) N:o 549/2002, annettu 27 päivänä maaliskuuta 2002, tarjouskilpailun avaamisesta Italian interventioelimen hallussa olevan 342,92 riisitonnin jälleenmyymiseksi sisämarkkinoilla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95(1), sellaisena kuin se on viimeksi muutettuna asetuksella (EY) N:o 411/2002(2), ja erityisesti sen 8 artiklan b kohdan viimeisen luetelmakohdan, sekä katsoo seuraavaa: (1) Komission asetuksella (EY) N:o 492/2001(3) avattiin tarjouskilpailu Italian interventioelimen hallussa olevan noin 2752 paddy- eli raakariisitonnin jälleenmyymiseksi sisämarkkinoilla. Tämä määrä jaettiin viiteen erään. Erä nro 4 (627,92 tonnia) saatettiin myyntiin 267 euroa tonnilta olevalla vähimmäishinnalla. Osa tästä erästä (342,92 tonnia) on edelleen varastossa, ja sen laadun heikkeneminen on tällä hetkellä edennyt pitkälle. Tästä syystä se olisi saatettava myyntiin uudelleen asianmukaisin edellytyksin. (2) Myynnissä noudatetaan interventioelinten suorittaman paddy- eli raakariisin myyntiin saattamisen menettelyistä ja edellytyksistä 11 päivänä tammikuuta 1991 annetussa komission asetuksessa (ETY) N:o 75/91(4) säädettyjä menettelyjä. (3) Ottaen huomioon tuotteen, jonka laatu on luonnononnettomuuksien vuoksi heikentynyt ja jonka heikentyminen on tällä hetkellä edennyt pitkälle, erityispiirteet olisi vähimmäishinta jätettävä vahvistamatta ja myytävä tuote eniten tarjoavalle interventioelimien suorittamaan maataloustuotteiden ostoon, varastointiin ja myyntiin johtavia interventiotoimenpiteitä koskevista kirjanpitosäännöistä 12 päivänä joulukuuta 1990 annetun komission asetuksen (ETY) N:o 3597/90(5), sellaisena kuin se on viimeksi muutettuna asetuksella (EY) N:o 1392/97(6), 2 artiklan 3 kohdan b alakohdan mukaisesti. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Italian interventioelin järjestää asetuksessa (ETY) N:o 75/91 säädetyin edellytyksin tarjouskilpailun hallussaan olevan 342,92 paddy- eli raakariisitonnin erän jälleenmyymiseksi sisämarkkinoilla. 2 artikla Poiketen siitä, mitä asetuksen (ETY) N:o 75/91 3 artiklan 2 kohdassa säädetään, tarjoukset on tehtävä kokonaisesta erästä. 3 artikla 1. Tarjousten esittämisen ensimmäinen määräaika on 10 päivä huhtikuuta 2002 ja viimeinen 24 päivä huhtikuuta 2002. 2. Tarjoukset on jätettävä seuraavalle Italian interventioelimelle: Ente nazionale risi Piazza Pio XI, 1 I - 20123 Milano Puhelin (02) 885 51 11 Faksi (02) 86 13 72 3. Tavara on varastoitu seuraavaan varastoon: >TAULUKON PAIKKA> 4 artikla Erää koskeva tarjouskilpailu ratkaistaan parhaan tarjouksen eduksi eikä vähimmäishintaa sovelleta. 5 artikla Italian interventioelimen on ilmoitettava komissiolle viimeistään tarjousten jättämisen määräajan päättymistä seuraavan viikon tiistaina, onko erä myyty ja tarvittaessa erän myyntihinta. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä maaliskuuta 2002. Komission puolesta Franz Fischler Komission jäsen (1) EYVL L 329, 30.12.1995, s. 18. (2) EYVL L 62, 5.3.2002, s. 27. (3) EYVL L 71, 13.3.2001, s. 5. (4) EYVL L 9, 12.1.1991, s. 15. (5) EYVL L 350, 14.12.1990, s. 43. (6) EYVL L 190, 19.7.1997, s. 22.